
DR 30.11.2009 41 

 
Jadi saya minta pihak kementerian memikirkan bagaimana cara yang betul-betul 

serius untuk bertindak dan menghukum mereka yang tidak bertanggungjawab ini, sebab 
kaedah sekarang ini macam-macam dibuat yang menyebabkan beban seperti yang saya 
sebutkan tadi. Sekian terima kasih. 

 Dato’ Sri Ismail Sabri bin Yaakob: Terima kasih Yang Berhormat Pasir Mas, 
saya memang setuju dan memang kementerian akan meminda Akta Jualan Langsung ini 
kerana kita memang akui terdapat beberapa kelemahan, beberapa kelompangan di dalam 
akta itu yang akhirnya memberikan peluang kepada mereka yang tidak bertanggungjawab 
ini untuk menjalankan kegiatan yang tidak bermoral ini. Kita bercadang untuk 
membentangkan dalam Parlimen pada tahun depan.  

Untuk menjawab soalan dari Yang Berhormat Kota Melaka tadi, tentang mobile 
wallet tadi, ianya memang tidak berlesen dan sekarang diambil tindakan oleh pihak Bank 
Negara Malaysia. Jadi statusnya saya cuba dapatkan daripada pihak Bank Negara 
Malaysia dan akan memberi secara bertulis kepada Yang Berhormat. Untuk membantu 
pihak orang ramai, untuk menyedari mengenai bahaya skim jualan multilevel, sistem 
piramid dan sebagainya, selain daripada mengeluarkan sisipan khas di dalam akhbar pada 
bulan Disember ini yang mana kita akan menyenaraikan syarikat-syarikat yang berdaftar, 
dengan itu bolehlah mereka membuat perbandingan jika ada agen-agen yang datang 
menemui mereka, mereka boleh tahu sama ada syarikat itu berdaftar atau tidak dengan 
melihat kepada sisipan yang akan dikeluarkan nanti. 

 Di samping itu juga pihak kementerian akan mewujudkan satu talian khas, satu line 
khas telefon yang mana mereka yang meragui tentang syarikat-syarikat yang datang 
berjumpa dengan mereka, mereka boleh mendapatkan kepastian sama ada syarikat itu 
berdaftar atau tidak,apakah status syarikat tersebut dengan menggunakan infoline ataupun 
hotline yang akan diwujudkan oleh pihak kementerian ini. Dengan itu mana-mana atau 
sesiapa sahaja yang ingin mendapatkan penjelasan mengenai agen yang menemui 
mereka, mereka boleh menghubungi terus kepada kementerian. Itu adalah salah satu cara 
pihak kementerian untuk membantu masyarakat seperti yang dikatakan oleh Yang 
Berhormat Pasir Mas iaitu mereka yang berada di luar bandar selalu ditipu oleh agen-agen 
jualan langsung dan juga agen-agen multilevel yang tidak bertanggungjawab dan tidak 
berdaftar ini. 

 Tuan Pengerusi, saya ingin merujuk kepada soalan yang dibangkitkan oleh PJ 
Selatan iaitu mengenai Island Red Café. Untuk makluman, Island Red Cafe tidak 
merupakan syarikat yang berdaftar di bawah Akta Jualan Langsung, ianya merupakan 
sebuah syarikat pelaburan berteraskan skim berkepentingan dan berdaftar di bawah 
Suruhanjaya Syarikat Malaysia. 

■1450 

Pada waktu ini, SSM sedang membuat siasatan di bawah Akta Syarikat kerana 
menawarkan skim pelaburan berbentuk skim berkepentingan yang tidak sah kepada orang 
ramai. Mana-mana syarikat yang ingin menawarkan skim berkepentingan kepada orang 
ramai perlu mendaftarkan skim tersebut kepada SSM iaitu Suruhanjaya Syarikat Malaysia 
terlebih dahulu. Sekiranya cara penawaran adalah dalam bentuk multilevel marketing, 
syarikat perlu mendapat lesen di bawah Skim Jualan Langsung. Kementerian mendapati 
Island Red Cafe juga menjalankan perniagaan francais dan mengutip francais fee.  

Perbuatan ini juga merupakan kesalahan kerana syarikat ini tidak berdaftar di 
bawah seksyen 6 dan seksyen 37 Akta Francais 1998. Kemudian, kementerian sebenarnya 
telah memberi amaran kepada Island Red Cafe dan mengarahkan supaya fee francais yang 
dikutip supaya dipulangkan. Saya juga difahamkan bahawa Island Red Cafe ini juga sedang 
disiasat.  

Tuan Pua Kiam Wee [Petaling Jaya Utara]: Pendek sahaja.  

Dato’ Sri Ismail Sabri bin Yaakob: Yang Berhormat Petaling Jaya Utara, okey.   

Tuan Pua Kiam Wee [Petaling Jaya Utara]: Tentang Island Red Cafe ini kerana 
kita juga mendapat aduan, adakah kementerian telah mengambil tindakan untuk freeze aset 
pemilik-pemilik ataupun operator bagi Island Red Cafe ini.  



Jadi saya minta pihak kementerian memikirkan bagaimana cara yang betul-betul. serius untuk bertindak dan menghukum mereka yang tidak bertanggungjawab ini, sebab kaedah sekarang ini macam-macam dibuat yang menyebabkan beban seperti yang saya sebutkan tadi. Sekian terima kasih. Dato' Sri Ismail Sabri bin Yaakob: Terima kasih Yang Berhormat Pasir Mas, saya memang setuju dan memang kementerian akan meminda Akta Jualan Langsung ini kerana kita memang akui terdapat beberapa kelemahan, beberapa kelompangan di dalam akta itu yang akhirnya memberikan peluang kepada mereka yang tidak bertanggungjawab ini untuk menjalankan kegiatan yang tidak bermoral ini. Kita bercadang untuk membentangkan dalam Parlimen pada tahun depan. Untuk menjawab soalan dari Yang Berhormat Kota Melaka tadi, tentang mobile wallet tadi, ianya memang tidak berlesen dan sekarang diambil tindakan oleh pihak Bank Negara Malaysia. Jadi statusnya saya cuba dapatkan daripada pihak Bank Negara Malaysia dan akan memberi secara bertulis kepada Yang Berhormat. Untuk membantu pihak orang ramai, untuk menyedari mengenai bahaya skim jualan multilevel, sistem piramid dan sebagainya, selain daripada mengeluarkan sisipan khas di dalam akhbar pada bulan Disember ini yang mana kita akan menyenaraikan syarikat-syarikat yang berdaftar, dengan itu bolehlah mereka membuat perbandingan jika ada agen-agen yang datang menemui mereka, mereka boleh tahu sama ada syarikat itu berdaftar atau tidak dengan melihat kepada sisipan yang akan dikeluarkan nanti. Di samping itu juga pihak kementerian akan mewujudkan satu talian khas, satu line khas telefon yang mana mereka yang meragui tentang syarikat-syarikat yang datang berjumpa dengan mereka, mereka boleh mendapatkan kepastian sama ada syarikat itu berdaftar atau tidak,apakah status syarikat tersebut dengan menggunakan infoline ataupun hotline yang akan diwujudkan oleh pihak kementerian ini. Dengan itu mana-mana atau sesiapa sahaja yang ingin mendapatkan penjelasan mengenai agen yang menemui mereka, mereka boleh menghubungi terus kepada kementerian. Itu adalah salah satu cara pihak kementerian untuk membantu masyarakat seperti yang dikatakan oleh Yang Berhormat Pasir Mas iaitu mereka yang berada di luar bandar selalu ditipu oleh agen-agen jualan langsung dan juga agen-agen multilevel yang tidak bertanggungjawab dan tidak berdaftar ini. Tuan Pengerusi, saya ingin merujuk kepada soalan yang dibangkitkan oleh PJ Selatan iaitu mengenai Island Red Cafe. Untuk makluman, Island Red Cafe tidak merupakan syarikat yang berdaftar di bawah Akta Jualan Langsung, ianya merupakan sebuah syarikat pelaburan berteraskan skim berkepentingan dan berdaftar di bawah Suruhanjaya Syarikat Malaysia. #1450. Pada waktu ini, SSM sedang membuat siasatan di bawah Akta Syarikat kerana menawarkan skim pelaburan berbentuk skim berkepentingan yang tidak sah kepada orang ramai. Mana-mana syarikat yang ingin menawarkan skim berkepentingan kepada orang ramai perlu mendaftarkan skim tersebut kepada SSM iaitu Suruhanjaya Syarikat Malaysia terlebih dahulu. Sekiranya cara penawaran adalah dalam bentuk multilevel marketing, syarikat perlu mendapat lesen di bawah Skim Jualan Langsung. Kementerian mendapati Island Red Cafe juga menjalankan perniagaan francais dan mengutip francais fee. Perbuatan ini juga merupakan kesalahan kerana syarikat ini tidak berdaftar di bawah seksyen 6 dan seksyen 37 Akta Francais 1998. Kemudian, kementerian sebenarnya telah memberi amaran kepada Island Red Cafe dan mengarahkan supaya fee francais yang dikutip supaya dipulangkan. Saya juga difahamkan bahawa Island Red Cafe ini juga sedang disiasat. Tuan Pua Kiam Wee [Petaling Jaya Utara]: Pendek sahaja. Dato' Sri Ismail Sabri bin Yaakob: Yang Berhormat Petaling Jaya Utara, okey. Tuan Pua Kiam Wee [Petaling Jaya Utara]: Tentang Island Red Cafe ini kerana kita juga mendapat aduan, adakah kementerian telah mengambil tindakan untuk freeze aset pemilik-pemilik ataupun operator bagi Island Red Cafe ini.